HD III Tehniline kirjeldus

1. **Hanke eesmärk**

Hanke eesmärgiks on leida tarkvara arenduspartner elektroonilise mereinfosüsteemi (EMDE) arendus- ja hooldustööde (edaspidi Tööd) teostamiseks. Hanke tulemusena sõlmitakse raamleping üheks aastaks. Raamlepingu alusel sõlmitakse eraldi hankelepingud arendus-ja hooldustööde teostamiseks.

1. **EMDE kirjeldus ja eesmärgid**

EMDE peamiseks eesmärgiks on meretranspordiga seonduva teabe menetlemine. EMDE võimaldab kauba liikumisega seotud dokumentide vahendamist ja Euroopa Meresõiduohutuse Ametile intsidentidest teavitamist. Laevaagentidel on võimalus tellida EMDE abil sadamakülastustega seotud teenuseid. EMDE vahendusel edastatakse ka Eesti sadamaid külastavate laevade ning nendel pardal olevate veoste, jäätmete ja ohtlike ainetega seotud teavet euroopa merenduse ühtne kontaktide keskkonda.

EMDE täpsem kirjeldus ja meretransporti käsitlevad seadusandlikud aktid on dokumendis „EMDE kirjeldus“.

**Riigihanke pakkumuse koostamiseks on kohustuslik testkeskkonna registreering ning sellega tutvumine. Registreeringu taotlemiseks tuleb esitada täidetud ja allkirjastatud kujul HD VI „Juurdepääsu taotluse vorm“ aadressile mati.tarlap@transpordiamet.ee**

1. **EMDE hooldusteenus**

Hooldusteenusena käsitletakse teenust, mida Täitja osutab tarkvara garanteeritud omaduste säilitamiseks, parandamiseks või parendamiseks. Hooldustööde eesmärgiks on tagada EMDE tõrgeteta toimimine.

Hooldusteenus hõlmab järgnevaid EMDE käitamiseks vajalikke alamteenuseid:

* tarkvara haldus,
* monitooring ja administreerimine.
  1. Tarkvara halduse koosseisu kuulub:
* EMDE funktsionaalsuse jälgimine ja vajadusel parandusettepanekute tegemine (sh ettepanekud optimeerimiseks ja kasutajaliidese tõhustamiseks);
* vigade kõrvaldamine tarkvaras;
* konsultatsioonide (telefon, e-post, veebipõhise keskkonna kaudu) andmine hankijale;
* välja selgitamine, kas veateade on põhjustatud garantiiveast ning selle vastava koodiosa garantiid teostavale organisatsioonile edastamine;
* EMDE kasutusdokumentatsiooni ja paigalduseks vajaliku dokumentatsiooni täiustamine ja kaasajastamine vastavalt hooldusteenuse osutamise käigus teostatud muudatustele;
  1. Monitooringu ja administreerimisteenuse koosseisu kuulub:
* serverite ja nende peal asetseva rakendustarkvara 24 tundi 7 päeva nädalas tehniline monitooring;
* varukoopiate tegemine ja taastamine teenusserveritest. Varukoopiad tehakse sagedusega 1 kord ööpäevas ning säilitatakse 1 nädal, vähemalt kord 1 nädala jooksul tehakse täielik varukoopia (full-backup). Varukoopiast taastatakse andmed varukoopialt täies mahus, kui ei ole kokku lepitud teisiti. Sagedusega üks kord 1 aasta jooksul tehakse taastekatse ning edastatakse vastav aruanne Tellijale.
* EMDE käideldavuse tagamine tööpäevadel kella 6.00-st kuni 22.00-ni vähemalt 99.5% aasta lõikes;
* EMDE käideldavuse tagamine järgmiste koormusnäitajate juures. Vormide avamine ja salvestamine, kaardivormide ning menetlustoimingute käivitamine 50 samaaegselt tegevusi käivitava kasutajaga mitte kauem kui 2 sekundit. Otsingu tulemuste kuvamine 50 samaaegselt käivitatud otsingu korral mitte kauem kui 5 sekundit.
* Tasude ja makseteatiste katkestusteta genereerimine.
  1. Hooldusteenuse aeg ja korraldus

Hooldusteenuse orienteeruv maht kvartalis on 36h töötundi. EMDE tarkvara hooldusega seotud töid teostatakse tööpäeviti 8:00 - 17:00 eelneva kokkuleppega peakasutajaga.

Tarkvara vigade kõrvaldamisel tuleb lähtuda alljärgnevatest reageerimise ja lahendamise aegade nõuetest:

|  |  |  |  |
| --- | --- | --- | --- |
| Kriitilisus | Kirjeldus | Reageerimisaeg | Lahendamise aeg |
| Kõrge | Olukord, kus teenus on kasutuskõlbmatu st klient ei saa teostada igapäevaseid ajakriitilisi toiminguid või on oht andmevigade tekkeks. | 1 tunni jooksul tööajal, 2 tunni jooksul väljaspool tööaega  ööpäevaringselt | 4 tunni jooksul  ööpäevaringselt |
| Keskmine | Olukord, kus teenus on osaliselt kasutuskõlbmatu ning häiritud on igapäevaste toimingute teostamine | 4 tunni jooksul  ööpäevaringselt | 1 tööpäeva jooksul,  võib pikeneda kokkuleppel tellijaga sõltuvalt häiringu kriitilisusest |
| Madal | Olukord, kus teenuses ilmnevad vead/tõrked/probleemid, mis igapäevast tööd oluliselt ei sega. | 1 tööpäeva jooksul | 1 nädala jooksu |
| Koolitusserver | Olukord, kus teenuses ilmnevad vead/tõrked/probleemid, mis segavad igapäevast tööd. | 1 tööpäeva jooksul | Kokkuleppel tellijaga sõltuvalt häiringu kriitilisusest, aga mitte kauem kui  1 nädala jooksul |

Vea kriitilisuse määrab Tellija. Täitja on kohustatud tõrke lahendamise teostama vähima võimaliku aja jooksul.

Täitja peab kord kalendrikuu jooksul kontrollima EMDE tarkvara turvauuenduste olemasolu.

Kui hooldusteenuse käigus on muudetud lähtekoodi, siis koodi muudatused tuleb kopeerida Tellija koodihoidlasse.

1. **EMDE tarkvara arendusteenus**

* Tarkvara arendusteenusena käsitletakse teenust EMDE uue funktsionaalsuse loomiseks või olemasoleva muutmiseks ja täiendamiseks ning väikesemahulisi arendustöid.

Tarkvara arendusteenuse eesmärk on EMDE funktsionaalsuse täiendamine vastavalt seaduste muudatustele ja tarkvara kasutajaliidese uuendamine vastavalt Tellija poolt ettepanekutele.

* 1. Võimalikud tarkvara arendusvajadused

Järgnevalt on toodud nimekiri võimalikest EMDE tarkvara arendustest mis on selgunud hanke ettevalmistamise käigus. Antud nimekiri on informatiivne ja Tellija ei garanteeri nimetatud arenduste tellimist raamlepingu alusel.

* e-kirjade haldus:

- administraatori aknas on näha e-kirjade edastus. Vajaduseks on võimalus logide nimekirjas olevate e-kirjade kordussaatmine;

- e-kirjade logide näitamine kasutajate rollide põhiselt. Finantskontrollerid peavad nägema makseteadete väljastamist e-kirjadega. Võimalus neile e-kirjade kordussaatmiseks.

* Laevakülastustes rahvusvaheline tollidokumentide ATA ja ATD sisestamise kontroll:

- EMDE teeb sisemise kontrolli sisestatava ATA vanuse osas, mis ei tohi olla vanem kui jooksev kellaaeg miinus administraatori poolt seadistatud päevade arv;

- EMDE teeb sisemise kontrolli sisestatava ATA/ATD vanuse osas, mis ei tohi sattuda tulevikku;

- ATA/ATD sisestamine puudutab nii sadamat kui ka agenti.

* Reisijate nimekirjade säilitamise kontroll:

- EMDE säilitab reisijate andmeid ainult administraatori poolt määratud päevade arvu;

- pärast määratud päevade möödumist kustutab reisijate andmed süsteemist.

* Andmesisestajate suunamine veateate põhjustanud väljale laevakülastuses

- laevakülastuses vigaste sisestuste tegemise korral peab EMDE laevakülastuse saatmisel või sõnumi saatmisel andma selge veateate, mis ei võimalda tegevust jätkata;

- veateatel klikates suunatakse andmete sisestaja vea põhjustanud andmeväljale.

* x-tee liidestus sadamaregistriga:

- x-tee liidestus sadama registriga

- jäätmekäitlusplaani allalaadimine sadamaregistrist.

* Ohtlike jäätmete sadamas äraandmise kviitungi saatmine SSN-i:

- Äraantavate ohtlike jäätmete kviitungi koostamine ja kinnitamine laevakülastuses;

- Kviitungi saatmine Euroopa Liidu ohutu meresõidu infosüsteemi (SSN) kasutades PortPlus teadet.

* SSN ServerError veateatega sõnumite puhverdamine, et neid saaks uuesti saata SSN serveri taastumisel.
* SSN-st saabuva hoiatuse edastamine kas agendile või peakasutajale.
* Punkri suuruse sõnumi edastamine SSN-i.
* Veeteetasu arvutamise loogika uuendamine (lähteülesanne tuleb Kliimaministeeriumilt).
  1. Väikesemahuliste arendustööde teostamine

Väikesemahulise arendustööna käesoleva hanke mõistes käsitletakse arendust mille maksumus on alla 10 000 (kümme tuhat) eurot ilma käibemaksuta.

Tellitud väikesemahulised arendustööd täpsustatakse ja lepitakse iga kord eraldi kokku Tellija JIRA vahendusel: sh töö sisu, töö maht, töö valmimise tähtaeg, maksumus.

Tööülesannete teostamine toimub Tellija poolt antud nõuete ja juhiste alusel. Tellija nõudmisel kohustub täitja jooksvalt andma ülevaate ja esitlema juba teostatud või teostamisel olevaid töid.

Täitja peab määrama JIRA-sse tööülesandele ajahinnagu ja valmimistähtaja viie tööpäeva jooksul peale tööülesande saamist.

Kui tellija kinnitab JIRA-s tööülesande pakkumuse sobivust, võib täitja talle suunatud tööülesande töösse võtta.

1. **Üldised nõuded**
   1. Tööde metoodika ja toimingud määrab ja lepib kokku Tellija koostöös Täitjaga lähtudes käesoleva hanke dokumentidest ja nende lisadest.
   2. Vastavalt Tellija ja Täitja vahel kokkulepitavale töökorraldusele antakse täitjale ligipääsud, mis on vajalikud tööülesannete täitmiseks.
   3. Kõik Täitja töökohal tööks kasutatavad litsentsid ja autoriõigustega kaetud vahendid on Täitja vastutus.
   4. Täitjal on kohustus Tööde teostamisel kasutada tööülesannete haldamiseks Tellija poolel kasutatavaid tarkvaraarenduse haldusplatvorme (JIRA, Confluence jm). Nende kasutamiseks tuleb luua turvaline andmeside ühendus (VPN).
   5. Tööde tulemid võetakse vastu üleandmis-vastuvõtuakti alusel peale töö täitmist. Töö tulem peab vastama alusdokumentides kirjeldatule.
   6. Testimise eest vastutab täitja. Üle antud Tööde tulemi valideerib tellija. Täitja poolt üle antavad Tööd peab olema piisavalt testitud ehk Täitja on tõestatavalt veendunud, et Tööde tulem teeb seda, mis on Tellija poolt tellitud.
   7. Loodav ja Tellijale üleantava dokumentatsiooni failid peavad olema redigeeritavad. Dokumentatsioon loetakse Tellijale üleantuks kui dokumentatsiooni lõplikule versioonile on antud tellijapoolne aktsept.
   8. Tööde teostamisel tuleb lähtuda Transpordiameti mittefunktsionaalsetest nõuetest (MFN), mis on leitav aadressilt [Files · 1.0 · TRAM-public / MFN · GitLab](https://git.transpordiamet.ee/tram-public/mfn/-/tree/1.0?ref_type=tags)